CELEX: 62017CN0568
Language: sl
Date: 2017-09-27 00:00:00
Title: Zadeva C-568/17: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 27. septembra 2017 – Staatssecretaris van Financiën/L. W. Geelen

11.12.2017   
            
            
               SL
            
            
               Uradni list Evropske unije
            
            
               C 424/23
            
         Predlog za sprejetje predhodne odločbe, ki ga je vložilo Hoge Raad der Nederlanden (Nizozemska) 27. septembra 2017 – Staatssecretaris van Financiën/L. W. Geelen
   (Zadeva C-568/17)
   (2017/C 424/33)
   Jezik postopka: nizozemščina
   
      Predložitveno sodišče
   
   Hoge Raad der Nederlanden
   
      Stranki v postopku v glavni stvari
   
   
      Vložnik kasacijske pritožbe: Staatssecretaris van Financiën
   
      Nasprotna stranka v postopku s kasacijsko pritožbo: L. W. Geelen
   
      Vprašanja za predhodno odločanje
   
   
               1.
            
            
               
                           a.
                        
                        
                           Ali je treba člen 9(2)(c), prva alinea, Šeste direktive (1) oziroma člen 52(a) Direktive o DDV 2006 (2) (v različici, veljavni do 1. januarja 2010) razlagati tako, da vključujeta tudi odplačno dajanje na voljo interaktivnih erotičnih predstav prek spletne kamere v živo?
                        
                     
                           b.
                        
                        
                           Če je odgovor na vprašanje 1.a pritrdilen, ali je tedaj del stavka „kraj, kjer so storitve dejansko opravljene“ v členu 9(2)(c) Šeste direktive oziroma na začetku člena 52 Direktive o DDV 2006 treba razlagati tako, da je odločilen kraj, kjer modeli nastopajo pred spletno kamero, ali tako, da je odločilen kraj, kjer si obiskovalci ogledajo predstavo, ali pa pride v poštev še kak drug kraj?
                        
                     
         
               2.
            
            
               Ali je treba člen 9(2)(e), dvanajsta alinea, Šeste direktive oziroma člen 56(1)(k) Direktive o DDV 2006 (v različici, veljavni do 1. januarja 2010) v povezavi s členom 11 Uredbe o DDV 2005 (3) razlagati tako, da je mogoče odplačno dajanje na voljo interaktivnih erotičnih predstav prek spletne kamere v živo šteti za „elektronsko opravljano storitev“?
            
         
               3.
            
            
               Kako je treba določiti kraj opravljanja storitve, če je treba pritrditi tako vprašanju 1.a kakor tudi vprašanju 2 in če določitev kraja, kjer je storitev opravljena, na podlagi zadevnih določb direktive vodi do različnih sklepov?
            
         
      (1)  Šesta direktiva Sveta z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL, posebna izdaja v slovenščini, poglavje 9, zvezek 1, str. 23).
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).
   
      (3)  Uredba Sveta (ES) št. 1777/2005 z dne 17. oktobra 2005 o določitvi izvedbenih ukrepov za Direktivo 77/388/EGS o skupnem sistemu davka na dodano vrednost (UL 2005, L 288, str. 1).